BiH ostaje u fokusu čelnih ljudi NATO i Evropske Unije
NATO i EU, dvije organizacije čije članstvo BiH nastoji da dokuči što prije- iz Brisela se upozorava- ne prije nego što se u praksi pot
Pomalo u sjeni zbivanja u vezi sa crnogorskim referendumom i reakcija na njegove rezultate, u Briselu nisu propustitili da još jednom reaguju na šansu kakvu su propustili bh parlamentarci neusvajanjem ustavnih reformi. Šansa je propuštena, jasno je svima u zvaničnom Briselu- bilo da je riječ o zvaničnicima Evropske unije, ili o ambasadorima Stalnog NATO vijeća. I jedni i drugi su, donekle u sjeni crnogorskih zbivanja, zaključili da zemlja mora iskoristiti narednu priliku, odmah nakon izbora da započne rad na konstrukciji mderne, evropske države. Visoki predstavnik EU, Javier Solana: "Analizirali smo posljednja zbivanja i stanje u BiH i konstaovali da ustavne reforme nisu prošle na parlamentu. Ozbiljno se nadamo da će ova tema biti opet na stolu nakon izbora, što će, bez ikakve sumnje, kada je riječ o Evropskoj uniji, dati poticaj Sporazumu o stabilizaciji i pridruživanju". Kada je riječ o evropskom vojnom i policijskom angažmanu u BiH riječ, Solana ne vidi nikakve poteškoće pred aktuelnim misijama - teku dobro i za sada se ne planiraju značajniji zahvati na obimu i zadacima misija. Iz ugla generalnog sekretara NATO, Jaap de Hoop Scehffera, vojni savez u BiH još ima posla, prvenstveno na provodjenu odbrambenih reformi. " NATO je u BiH još uvijek vrlo aktivan na odbrambenim reformama. Mnogo toga je postignuto, dosta stvari još treba napraviti, tim eksperata će se na terenu naći opet krajem juna, a naš cilj je da postignemo dugoročnu stabilnu konstrukciju programa odbrambenih reformi u zemlji. napredujemo i u uspostavljanju fonda za one koji su zbog reformi prisiljeni da napuste službu pri odbrambenim strukturama". BiH ostaje u fokusu čelnih ljudi NATO i Evropske unije, dvije organizacije čije članstvo zemlja nastoji da dokuči što prije- iz Brisela se upozorava- ne prije nego što se u praksi potvrdi dostojnost partnera sa druge strane stola.